open-index/open-wikipedia-markdown huggingface dataset:
Mario Sandoval Alarcón

**Mario Sandoval Alarcón** (født 18. mai 1923 i Guatemala by, død 17. april 2003) var en guatemalansk offiser og politiker. Han var med i Carlos Castillo Armas' kupp mot Jacobo Árbenz Guzmán i 1954, og grunla Movimiento de Liberación Nacional (MLN) i 1960. Han var videre leder i Kongressen 1970–1974 og visepresident under Kjell Laugerud 1974–1978. Mario Sandoval Alarcón ble kalt *El Padrino*, altså «Gudfaren», idet han var hovedorganisator bak de høyreekstreme dødsskvadronene i Guatemala. Han var mislykket presidentkandidat i 1982 og 1985.

## Referanser
Sankt Nicolai kirke (Simrishamn)

**Sankt Nicolai kirke** ligger ved Stortorget i Simrishamn (tidligere dansk: Simmershavn), Skåne og er en massiv kampestenskirke, ikke ulik den tilsvarende kjøpstadskirke Aa kirke på Bornholm. 

## Historie

Korets velbevarte romanske detaljer med tilmuret portal, stenskulpturer og høytsittende vinduer avslører, at koret opprinnelig var et kapell for områdets fiskere. Fiskerleiet *Cimbris Havn* nevnes første gang i 1161 da det hørte under klosterbyen Tommestrup (Ö Tommarp). I forbindelse med det rike sildefiskeriet i Østersjøen fikk byen på 1200-tallet kjøpstadsrettigheter, og dermed også en kirke, viet til sjøfarernes beskytter, Sankt Nicolai. Til 1200-tallskirken ble det tilføyet et våpenhus og tårn i gotisk stil omkring 1400. 

## Inventar

Kirken har to skip, og dens eldste inventar er kalkstensdøpefonten og en tidlig 1500-talls lysekrone i våpenhuset. Altertavle og prekestol stammer fra Christian IVs tid og er trolig utført av Claus Clausen. Altertavlen rommer to fornemme billedskjærerarbeider: Den siste nattverd i storfeltet og korsfestelsen i toppstykket. 

På den sterkt oppmalte prekestol ser man apostelrelieffer og Christian IVs monogram flankert av kvinnelige hermer som symboliserer de kristne dyder. Stolen blir båret av Moses med lovtavlene, og dette arbeidet stammer fra barokktiden omkring 1700-tallet. Fra samme epoke tilhører døpefontens krone og lokk med Johannes Døperen og Jesus. Nesten hele kirkens gulv er dekket av gravsten.  

## Referanser



## Eksterne lenker
* Österlen
Higer

**Higer Bus Company Limited** (kinesisk: 海格, pinyin: *Hǎigé*) er en kinesisk bussprodusent grunnlagt i 1998. Selskapet har hovedkvarter i Suzhou. Produksjonskapasiteten er (per 2010) omkring 22.000 busser per år.

På det norske markedet leverer Higer turbussmodellen Scania Touring HD (basert på Higer A80) og rutevognen Higer A30 gjennom Norsk Scania AS. Sistnevnte er levert til bussanbudene til Firda Billag i Nordfjord (sommer 2014), og Setesdal Bilruter og Agder Buss i Aust-Agder (nyttår 2015).

8. september 2016 navngav finansdepartementet fem typiske problemselskaper, inkludert GMC, Suzhou Jinlong, Wuzhoulong, Chery Wanda og Shaolin Bus, i en spesiell inspeksjon av tilskuddsmidler for promotering og bruk av nye energikjøretøyer. Blant dem har Suzhou Jinlong 1 683 nye energikjøretøyer og 520 millioner yuan i subsidiefond i 2015, og ble den "subsidiesvindleren" med høyest ulovlig kjøretøy og beløp. I varselet sto det at statstilskuddet på 520 millioner yuan vil bli trukket tilbake, og Suzhou Jinlong vil bli bøtelagt med 260 millioner yuan.

## Referanser


## Eksterne lenker
*
Agmé

**Agmé** er en kommune i departementet Lot-et-Garonne i regionen Nouvelle-Aquitaine i det sørvestlige Frankrike.

## Geografi
Kommunen grenser til Canaule en sideelv fra høyre til Garonne.

## Befolkningsutviklingen

## Referanser


## Eksterne lenker
* 
* Agmé på felles kommuneside
Kwesi Bekoe Amissah-Arthur

**Kwesi Bekoe Amissah-Arthur** (født 29. april 1951 i Cape Coast, død 29. juni 2018 i Accra) var en ghanesisk økonom. Han var sentralbanksjef for Ghanas bank fra 2009 til 2012, da han ble landets visepresident. 

Amissah-Arthur hadde en B.Sc.-grad i økonomi fra 1974 og en M.Sc.-grad i økonomi fra 1980. Før han ble sentralbanksjef, hadde han mange verv i Finansdepartementet, Ghana Commercial Bank, Ghana National Petroleum Corporation, Ghana National Procurement Agency, Ghana Supply Commission og University of Ghana.

Fra 1983 til 1997 hadde han ulike lederposisjoner i Finansdepartementet (*Ministry of Finance and Economic Planning*). Han foreleste i økonomi ved University of Ghana fra 1980 til 1988, og var forskningsassistent der fra 1975 til 1975. Da universitetet var stengt i 1983-84, på grunn av protester, ble han invitert til å assistere finansministeren i PNDC-regjeringen, en rolle han hadde fram til 1986, da han ble utnevnt til visefinansminister i PNDC-regjeringen. Denne stillingen hadde han fram til 1993. Samme posisjon hadde han også i National Democratic Congress-regjeringen fra 1993 til 1997, med ansvar for blant annet å formulere politikken, sette opp og implementere budsjett og overvåke regjeringens utgifter. 

I 1997 trakk han seg som offentlig tjenestemann, og jobbet med flere ulike konsulentoppdrag for blant annet Sigma One Corporation, Danmarks utenriksdepartement, Verdensbanken og Nederlands regjering.

I 2009 gjorde Ghanas president, John Atta Mills, endringer i den politiske ledelsen i landet, og Amissah-Arthur overtok som sentralbanksjef for Ghanas bank etter Paul A. Acquah 1. oktober 2009. I 2012 ble han utnevnt til Ghanas visepresident, etter at president John Atta Mills døde, og daværende visepresident John Dramani Mahama overtok som president. 

Han var gift og fikk to barn. 

## Referanser
Jon Erling Tenvik

**Jon Erling Tenvik** (født 1960) er en norsk forretningsmann og tidligere marineoffiser.

Han er utdannet ved Sjøkrigsskolen i Bergen og har en MBA fra INSEAD i Fontainbleau. Tenvik har hatt flere stillinger i finans og shipping. Siden 2015 har han vært partner hos BackerSkeie. 

Tenvik tjenestegjorde som offiser i Sjøforsvaret fra 1979 til 1987. Han ble utnevnt til kommandørkaptein i 2000 og kommandør i 2010. Tenvik var formann i Vernepliktige Sjøoffiserers Forening fra 2000 til 2008. Han har også vært formann i Sjømilitært Forum i to perioder. Fra 2000 til 2002 var han skipper i Norsk Anchorite Klubb. Han var president i NATOs Reserveoffisersorganisasjon CIOR fra august 2010 til 2012 og fra 2012 til 2016 president i Norske Reserveoffiserers Forbund. Han er siden 2018 honorær konsul for Jamaica i Norge.

## Utmerkelser
Tenvik er innehaver av fortjenestemedaljer blant annet fra Danmark, Finland, Sverige og Malta. Før han konverterte ferdighetsmerkene til dagens fellesmedaljer for skyting og feltsport hadde Tenvik medaljene for Det militære skarpskyttermerke, Det militære marsjmerke, Norges idrettsforbunds idrettsmerke, Den store havhesten og NAIS-medaljen, jf. .

## Referanser




__INGENINDEKSERING__
12. etappe av Tour de France 2010

**12. etappe av Tour de France 2010** ble kjørt 16. juli 2010 og gikk fra Bourg-de-Péage til Mende.

## Spurt- og klatrepoeng

### 1. klatring (Côte de Saint-Barthélémy-le-Plain)
3. kategori stigning etter 31 km

### 2. klatring (Col des Nonières)
3. kategori stigning etter 59 km

### 1. spurt (Mariac)
Etter 74,5 km

### 3. klatring (Suc de Montivernoux)
2. kategori stigning etter 96 km

### 4. klatring (Côte de la Mouline)
3. kategori stigning etter 133 km

### 2. spurt (Langogne)
Etter 158,5 km

### 5. klatring (Côte de la Mouline)
2. kategori stigning etter 208,5 km

### Målgang (Mende)
Etter 210,5 km

## Manglende ryttere
* **53**  Tyler Farrar (GRM) brøt.
* **173**  Samuel Dumoulin (OLO) startet ikke.

## Eksterne lenker
*  Etappeside  på letour.fr 
*  Etappeside  på letour.fr
Body (klesplagg)

**Body** (av engelsk *body*, kropp) er en dametopp eller en type av klær for kvinner for overkroppen. Plagget dekker hele torsoen. Den er alltid figurnær og iblant også figurformende. 

Når en body anvendes som topp dekkes den delen som finnes på underkroppen av bukser eller kjole. en av fordelene med å anvende body som topp er at den holdes på plass. Mange synes at det er bekvemt og for visse klesstiler er det ønskelig.

En body kan dekke større eller mindre deler av kroppen: med korte, lange eller uten ermer, samt med eller uten krage eller utrigning. Vanligvis har den knapping i grenen for at man skal kunne ta den av og på seg som en trøye.

En body i figurformende variant anses å være en viderutvikling av korseletten. I Sverige har det tidigere blitt kalt teddy, og på 1920-tallet fantes det en lettere variant som kaltes combination. I sine mer minimale varianter går bodyen under betgenelser som stringbody eller slingshot. 

I motsetning til en leotard, er en body ikke et idrettsplagg.

## Se også
* Badedrakt
* Leotard

## Eksterne lenker
* Eksempel på body: http://www.4skate.com/catalog_pics/142.jpg, https://web.archive.org/web/20090625011928/http://www.bodysuit.com/vcobo.html
16. serierunde i Tippeligaen 2010

**16. serierunde i Tippeligaen 2010** startet lørdag 10. juli med seks kamper. Runden fortsatte med en kamp søndag 11. juli, kampen mellom Kongsvinger og Strømsgodset på Gjemselund Stadion klokka 16:00. Runden ble avsluttet mandag 12. juli klokken 19:00 med Odd Grenland mot Vålerenga.


## Fakta

## Eksterne lenker
* Tippeligaen 2010: Terminliste og resultater  på altomfotball.no
I Wonder Who’s Kissing Her Now

**«I Wonder Who's Kissing Her Now»** er en amerikansk populærmusikksang. Melodien ble skrevet av Joseph E. Howard og Harold Orlob. Teksten ble skrevet av Will M. Hough og Frank R. Adams. Sangen ble publisert i 1909. Den ble først introdusert i 1909 i musikalen *The Prince Of Darkness*. Refrenget:

:*I wonder who's kissing her now,*
:*I wonder who's teaching her now,*
:*Wonder who's looking into her eyes,*
:*Breathing sighs, telling lies;*
:*I wonder who's buying the wine,*
:*For lips that I used to call mine,*
:*I wonder if she ever tells him of me,*
:*I wonder who's kissing her now.*

Sangen har blitt en popstandard, innspilt på plate av mange artister.

## Innspilte versjoner
*The Bluenotes
*Randy Brooks
*Henry Burr (1909)
*Ray Charles (1952)
*The Chordettes (Innspilt i 1952, utgitt året etter)
*Perry Como with orchestra conducted by Lloyd Shaffer (Innspilt i RCA Victor Studio 2, New York City, 29. mai 1947. Utgitt av RCA Victor Records med katalognummer 20-2315B i USA og av EMI på His Master's Voice-etiketten med katalognummer BD&nbsp;1190 i Storbritannia. Den andre siden på begge utgivelsene var «When Tonight Is Just a Memory»).
*Paul Cosentino
*Bing Crosby
*Bobby Darin (Utgitt av Capitol Records på single med katalognummer C&nbsp;5126 i 1964. Den andre siden var «As Long as I'm Singing»).
*Jimmy Davis
*Lucienne Delyle (Fransk versjon, «Malgré tes serments», 1944)
*The Dinning Sisters (1947)
*Tommy Dorsey and his orchestra
*Emile Ford and The Checkmates (1962)
*Tennessee Ernie Ford
*The Four Vagabonds
*Russ Hamilton (1958)
*Bob Havens
*Dick Haymes
*Horace Heidt and his Orchestra (1943)
*Michael Holliday
*Joe Loss and his orchestra. Vocal: Howard Jones. Innspilt i London 13. oktober 1947. Utgitt av EMI på His Master's Voice-etiketten med katalognummer BD&nbsp;5988
*John Randolph Marr
*Dean Martin (Utgitt av Reprise Records på LP-platen *Sittin' on Top of the World* med katalognummer MS&nbsp;2113 i 1973. 
*Jessie Matthews
*Mormon Tabernacle Choir
*Billy Murray (1910)
*Louis Nelson
*The New Vaudeville Band (1967)
*Harry Nilsson (1973)
*Manuel Romain
*Frank Sinatra
*Ted Weems and his Orchestra (Vocal: Perry Como) (1939)
*Houston Wells 
*Ben Wilmot

## Norske versjoner
En tekstforfatter, som ikke er angitt, har skrevet en norsk tekst med  tittelen «Gud ved hvem der kysser dig nu». Prima Vera har også skrevet en norsk tekst. Den heter «Jeg undres».

### Innspillinger

## Referanser
Rans S-6 Coyote

**Rans S-6 Coyote II** er et amerikansk én-motors, to-seter høyvinget mikrofly, konstruert hos RANS, Inc. Flyet selges som byggesett for selvbyggere.

## Varianter
;S-6
;S-6ES
:Leveres som byggesett som selvbyggere.
;S-6XL with fixed flaps
;S-6ESA
;S-6ESD
;S-6S
;S-6-116
;S-6LS
:2008 Light Sport-variant.

## Eksterne lenker
* 
*  Mer om flyet
Body

**Body** eller **BODY** kan vise til:

* Body, et klesplagg
* , et HTML-element som inneholder alt innholdet på en side

I **underholdning**:
* ''Body'' (film fra 2007), en thailandsk skrekk-thriller film
* "Body" (sang), en sang av Ja Rule på hans syvende album, *The Mirror*
* *[[B.O.D.Y.]]* (Band Of D Year), et album av Machel Montano
* ''B.O.D.Y.'' (manga), av Ao Mimori
* Jesse Ventura, tidligere profesjonell wrestler og politiker, med kallenavnet "The Body"
* "Body", en sang av Men Without Hats
* "Body", en sang av The Jacksons

## Se også
* Kropp (andre betydninger)
Kunståret 1392

## Fødsler

|-
|align=center| ca. 1392 || Sassetta || italiensk || kunstmaler ||align=center|ca. 60 ||align=center| 1450/1451 || 

| 1390-1395 || Jan van Eyck || nederlandsk || tidlig nederlandsk maler som virket i Brugge ||align=center|ca. 46-51 ||align=center|1441 || 
|}


Portrait_of_a_Man_by_Jan_van_Eyck-small.jpg|Jan van Eyck(ca. 1390–1441)
Sassetta_-_St_Thomas_Inspired_by_the_Dove_of_the_Holy_Ghost_(detail)_-_WGA20849.jpg|Sassetta(ca. 1392–ca. 1450)


## Referanser
Helitourist

**Helitourist AS** var et norsk helikopterselskap som hadde hovedbase på Bømoen flyplass på Voss. Selskapet ble opprettet og drevet av Gunnar Maurseth, som også var direktør for Maurseth hotel ved Vøringsfossen i Hardanger.

Helitourist var en betydelig aktør på innlandsmarkedet og opererte hovedsakelig enmotors Bell helikoptre som Agusta Bell AB 204, Bell 205, Bell 206 JetRanger og Bell 214.

Selskapet ble solgt til Helikopter Service våren 1984 og flåteparken innlemmet i HS innlandshelikopteravdeling etter at alle ansatte var sagt opp.

Firmanavnet Helitourist AS har senere vært benyttet av et annet helikopterselskap.
Kunståret 1393

**Kunståret 1393** er en oversikt over hendelser, fødte og avdøde kunstnerpersonligheter i 1393.

## Hendelser

## Malerier

## Fødsler
* 1390-1395: Jan van Eyck - tidlig nederlandsk maler som virket i Brugge (død 1441)

## Dødsfall
* ca. 1393: Fang Congyi: kinesisk kunstmaler under Yuan-dynastiet (født ca. 1302)
Eryx

**Eryx** har flere betydninger, og kan vise til:

*Eryx (missil)
*Eryx (mytologi)
*Eryx (Sicilia)
*''Eryx'' (zoologi), det vitenskapelige navnet på sandboaer
Treak

**Treak** (utt. med to stavelser) er en særegen norsk søtsak laget av brunt sukker, fløte og enebær, og kan minne om fløtekaramell i tekstur, med mild smak av enebær. Treak har røtter tilbake til keiser Neros livlege, og ble brukt som universalmiddel over hele Europa i mer enn 1&nbsp;500 år.

Treak har først og fremst vært et nytingsmiddel og godteri som var populært blant barn med også likt av voksne. Det ble også regnet som godt for helsen og ble blant annet brukt som forkjølelsesmedisin, den kunne gjøres flytende med å tilsette vann og på den måten brukes som hostesaft.«Treak, eller «lakris» er mykje helsesamare godter enn all den chokoladen og «bon-bon»en dei no kastar burt so mykje pengar til. Me hev ofte skrive um eine og einebær i Heimen. og me kjem i dag med uppskrift paa ein god gamall maate aa nytte ho paa, takk vere T.L. fraa Hallingdal, som ofte hev gjeve oss gode raad.» Hulda Garborg i For bygd og by (1919) Vol. 8 Nr. 21En beskrivelse fra Valdres forteller at plukkinga av bær foregikk sent på høsten, og når de plukket «la dei plagg under kjørra og rista dei så bære drusa ned». Treak lages av at einerbær kokes til sirupslignende konsistens, før de andre ingrediensene tilsettes, man får da en svart eller brunsvart masse. Massen ble rullet ut i stenger og skjært i lengder på ca. 10&nbsp;cm for så å bli pakket inn i tynn never, dette ble kalt et «treakskaft». Rundt 1840-50 måtte man betale to skilling for «skaftet».

Treak er også omtalt i bøkene om Kristin Lavransdatter.

## Referanser


## Eksterne lenker
* Oppskrift på treak fra Matoppskrift.no
Kunståret 1397

**Kunståret 1397** er en oversikt over hendelser, fødte og avdøde kunstnerpersonligheter i 1397.

## Fødsler

|-
| ||  || Paolo Uccello || italiensk || kunstmaler og mosaikkkunstner i den tidlige renessansensom var kjent for sitt pionerarbeid innen visueltperspektiv innen kunsten ||align=center|78 ||align=center|1475 || 
|-
| || || Nōami || japansk || kunstmaler og *[[renga]]* poet som var i tjenesten til Ashikaga shogunat  ||align=center|  ||align=center|1471 ||
|}

## Dødsfall

|-
| || || Jacobello Alberegno || italiensk || venetiansk maler ||align=center|  ||align=center| ukjent fødselsår ||
|}

## Referanser
De Volkskrant

***De Volkskrant*** (nederlandsk: **Folkets avis**) er en riksdekkende nederlandsk dagsavis. Den ble grunnlagt i 1919 i Den Bosch, og i 1921 begynte den å utkomme hver dag. Fra begynnelsen av var den sterkt knyttet til den katolske arbeiderbevegelse. 

Den tyske okkupasjonsmakt tvang i 1941 sjefredaktøren til å avgå. Avisen opphørte da ettersom man ikke ville akseptere en sjefredaktør som tilhørte den nederlandske nasjonalsosialistiske bevegelsen NSB; samtlige medarbeidere sa opp sine stillinger. 

Avisen gjenoppstod den 8. mai 1945 og dette år flyttet man hovedkontoret til Amsterdam. Siden 1960-tallet har *de Volkskrant* henvendt seg til velutdannede lesere til venstre for det politiske sentrum.

I liket med annen trykt presse har avisen opplevd en nedgang i opplaget de senere år, og det lå i 2011 rundt .

## Eksterne lenker
*
Paul A. Acquah

**Paul A. Acquah** er en ghanesisk økonom. Han kommer fra Guabo i Central Region i Ghana.

Acquah var sentralbanksjef for Ghanas bank fra 2001 til 2009, og ble i 2008 tildelt utmerkelsen *«2007 African Central Bank Governor of the Year»* i Afrika, av African Banker Awards. 

Han er Ph.D fra University of Pennsylvania, og begynte tidlig å arbeide i IMF, der han i 1988 ble visedirektør (*Deputy Director*) for Afrika. 

## Referanser


## Eksterne lenker
* ''African Banker Awards Winners 2008'', Africasia
Kunståret 1398

## Fødsler

|-
|1398 || Zhu Zhanji || kinesisk || keiser av Kina som også var en kunstmaler,spesielt med dyr som motiv ||align=center|36/37 ||align=center|1435 || 
|}
* ca. 1398-1410: Conrad Witz – tysk kunstmaler som hovedsakelig arbeidet i Basel, Sveits (død 1446)


明宣宗.jpg|Zhu Zhanji(1398–1435)


## Referanser
Rodrigo Asturias

**Rodrigo Asturias** (født 30. oktober 1939, død 15. juni 2005) var en guatemalansk geriljaleder og politiker. 

Han er den førstefødte sønnen til den kjente forfatteren Miguel Ángel Asturias som ble tildelt Nobelprisen i litteratur for 1967. Rodrigo studerte juss i Chile, og underviste senere som professor ved Universitetet i Chile og det Nasjonalt autonome universitetet i Mexico. 

Etter utbruddet av borgerkrigen i Guatemala i 1960, ble Asturias en del av Guatemalas Workers Party (Partido de los Trabajadores Guatemalteco eller PGT) som er en kjent geriljagruppe. Som geriljasoldat ble han arrestert og fengslet, og etter det tilbrakte han de neste syv årene i eksil i Mexico. 

Han kom tilbake igjen til Guatemala i 1971 og var en av grunnleggerne av den revolusjonære organisasjonen People in Arms (Unidad Revolucionaria Nacional Guatemalteca, ORPA). Han kjempet under pseudonymet *Gaspar Ilom*, som han overtok fra en fiktiv figur i boken *Hombre de Mais*, en av faren hans sine romaner. 

Geriljagruppen ORPA var en av fire geriljagrupper som senere ble en del den guatemalanske nasjonale revolusjonære enhet (Unidad Revolucionaria Nacional Guatemalteca, URNG) i 1982. Da dukket Asturias opp som en av de fire lederne i kommandokjeden for URNG. Han var den eneste av lederne som nektet å undertegne en fredsavtale som ble inngått med regjeringen i Guatemala på begynnelsen av 1990-tallet. 

I 2003 kjempet Asturias under presidentvalget som kandidat for partiet URNG. Hans visepresidentkandidat var Pablo Ceto. Han kom ikke gjennom den første runden med avstemninger, da han bare mottok 2,6 prosent av stemmene. Han døde av hjerteinfarkt i sitt hjem i Guatemala by.
Kunståret 1399

**Kunståret 1399** er en oversikt over hendelser, fødte og avdøde kunstnerpersonligheter i 1399.

## Hendelser

## Malerier

*Wilton Diptyk* tempera på tre, hvert bilde 47.5 cm × 29.2 cm. National Gallery, London (ca. 1395–1399)
* *«[[Wilton diptyk]]»* fullføres *(ukjent kunstner)*

## Fødsler
* 1399/1400: Rogier van der Weyden – en av de beste kunstmalere fra kunstskoleretningen tidlig nederlandsk maleri (død 1464)
* 1399/1403: Giovanni di Paolo - italiensk kunstmaler og manuskriptillustratør (død 1482)
* ca. 1398-1410: Conrad Witz – tysk kunstmaler som hovedsakelig arbeidet i Basel, Sveits (død 1446)

## Dødsfall
* 13. juli – Peter Parler - German architect og billedhugger (født 1330 eller 1333)
* ca. 1399 – Don Silvestro dei Gherarducci - italiensk kunstmaler (født ca. 1339)
Richard Willstätter

**Richard Martin Willstätter** (født 13. august 1872 i Karlsruhe i Baden, død 3. august 1942 i Muralto nær Locarno) var en tysk kjemiker. 

I 1905 lykkes Willstätter i å syntetisere prokain, et lokalbedøvelsesmiddel uten kokainets vanedannende egenskaper. Gjennom en svært komplisert prosedyre lykkes han også med å syntetisere kokain i 1924.

Willstätter ble tildelt Nobelprisen i kjemi i 1915 for sin forskning på veksters pigment og spesielt klorofyll.

Willstätter bli innvalgt som utenlandsk medlem nummer 751 av Kungliga Vetenskapsakademien i 1932. Samme år ble han også tildelt den britiske Davymedaljen

## Referanser


## Eksterne lenker
Torbern Bille

**Torbern Bille** (død 27. desember 1552) var den siste erkebiskop i Lund 1532-36. Han ble tvunget til avgang og fengslet for en kortere tid ved reformasjonens innføring i Danmark.

## Liv og virke
### Bakgrunn
Torbern Bille var sønn av landsdommer og riksrådsmedlem Steen Basse Bille, og dennes annen hustru.

### Erkebiskop
I 1510 var han kannik i Lund, senere dekan og ble i 1532 valgt til Aage Sparres etterfølger som erkebiskop. Reformasjonen var under oppseiling, og han måtte forplikte seg til ikke å forhindre evangeliske prester i å preke eller i å gifte seg.

Etter Frederik Is død følte han seg løst fra sin forpliktelse, og begynte å motarbeide de evangeliske predikantene med full kraft. Han gikk så vidt at han fikk de evangeliske og deres beskyttere erklært fredløse på Skånes landsting.

### Arrest, fratreden
Sammen med rikets øvrige biskoper ble han på befaling av Christian III fengslet i august 1536 og innelåst på Nykjøbing slott. Han frigas året etter mot at han sa fra seg all biskoplig myndighet og underkastet seg kongen.

Etter frigivelsen var han ikke lenger i begivenhetenes sentrum, og fra da av til hans død levde han som prelat i Lunds kapittel og forstander for Bosie, eller Bosø kloster.

## Referanser


## Eksterne lenker
* Nordisk familjebok
* Salmonsens konversationsleksion
* Dansk biografisk Lexikon
Landsskytterstevnet 2011

**Landsskytterstevnet 2011** ble arrangert på Bestemorenga i Bodø. Arrangør var Bodø Østre Skytterlag i samarbeid med Det frivillige Skyttervesen. Skytterkonge ble Knut Erik Svarstad. Bodø hadde tidligere arrangert Landsskytterstevnet i 2001, 1991, 1981, 1966, 1956, 1931 og 1900.

## Resultater
***[[Skytterkonge]]**: Knut Erik Svarstad
Džuli

**«Džuli»** (kyrillisk: **Џули**) er en poplåt skrevet av og for Milan Popović, kjent under artistnavnet Daniel. Sangen er på serbokroatisk, og det ble også laget en engelsk versjon under tittelen «Julie». «Džuli» var Jugoslavias bidrag i Eurovision Song Contest 1983, hvor den kom på 4.-plass med 125 poeng. Sangen ble utgitt som single fra albumet *Julie* samme år, og ble en stor hit i hele Europa. Mange artister har senere lagd coverversjoner av «Džuli».

## Eksterne lenker
* Jugoslavia i Eurovision Song Contest 1983
Fedaelva

**Fedaelva** er ei elv i Kvinesdal og Flekkefjord kommune i Agder fylke. Den har sine kilder nord for Gyland og renner i sørlig retning til munningen i Fedafjorden ved Feda.

## Elvas løp

Elva har utspring fra Stemtjørn, sørvest for Krågeland. Den renner sørover gjennom en trang og for det meste skogkledt dal ned til Urddalsvatnet, og videre ned til Gyland. Her blir dalen videre og flatere, og elva renner i et meanderende løp gjennom jordbruksområdene ned mot Kongevollvatnet, hvor den danner et elvedelta ved munningen.

Etter Kongevollvatnet, hvor Fedaelva mottar flere sideelver, renner elva videre mot sør, først gjennom en rekke små, avlange vatn og loner, før den gjennom Frøytlandsfossen, Høylandsfossen og Holefossen faller ned mot tettstedet Feda. Etter Holefossen renner elva sørover gjennom Feda, og på denne siste strekningen før munningen har elva svært lite fall og inneholder brakkvann. Elva deler bygda i to, med de fleste beboere på solsiden. Langs denne delen av elva ligger en rekke boliger, sommerhus og de karakteristiske sjøbodene. I denne delen av Vest-Agder er det lite forskjell i tidevannet, og det legger til rette for denne typen sjøboder med båtparkering.

Elva rant imidlertid ganske høy i 2016, og både ødela den gamle broen fra Sørlandske hovedvei og forårsaket at mange båtstøer ble oversvømt, da det ble springflo samtidig.

## Vannkraft
Høylandsfossen ble i 1948 utbygd til kraftproduksjon og Kongevollvatnet ble regulert som magasin for Høylandsfoss kraftverk. I 2013 ble det gitt konsesjon for bygging av Frøytlandsfoss kraftverk, samt til en utvidelse av Høylandsfoss kraftverk.

## Fiske
Fedaelva var tidligere ei god lakseelv, men fisket er forringet. Elva var tidligere åpen for laksefiske i august, men i 2011 stengte fylkesmannen Fedaelva for fiske siden det ikke forelå noen fangstrapportering.

## Referanser
De Telegraaf

***De Telegraaf*** er den største dagsavisen i Nederland, med et opplag på knapt  eksemplar per dag (hvorav imidlertid knapt  er gratiseksemplar). Avisen utgis i Amsterdam.

*De Telegraaf* har utkommet siden 1893. Den var forbudt 1945-1949, fordi den ble ansett å ha vært alt for protysk under Tysklands okkupasjon av Nederland under andre verdenskrig.

## Referanser


## Eksterne lenker
* 
*
Der Standard

***Der Standard*** er en østerriksk landsdekkende dagsavis som utgis i Wien. 

Avisen trykkes på karakteristisk rosa papir. Avisen ble grunnlagt av Oscar Bronner som en forretningsavis. Avisen kom første gang på gaten 19. oktober 1988. Bronner er stadig avisens utgiver. Avisen ble grunnlag som respons på valget av Kurt Waldheim til østerriksk president i 1986, da denne ble sett på som en politiker som ikke ville diskutere fortiden og mange østerrikeres skyld i forbrytelser under nazismen. Politisk beskriver avisen seg som liberal og uavhengig. *Der Standard* er en landsdekkende avis, men har sterkt fokus på Wien. 

Ifølge den østerrikske medieundersøkelse fra 2004 hadde Der Standard da 366.000 lesere i Østerrike.

Avisens internetavis fikk premiere i februar 1995 og hevder å være den første tyskspråklige avis på internettet. 

## Referanser


## Eksterne lenker
*
Die Presse

***Die Presse*** er en østerriksk liberalkonservativ dagsavis basert i Wien. Avisen utkom første gang 3. juli 1848 og het i perioden 1864–1938 «Die Freie Presse». I dag er avisen en del av Styria Medien og har  lesere daglig.

## Eksterne lenker
*
Kleine Zeitung

***Kleine Zeitung*** er en av Østerrikes største aviser til tross for at den kun utkommer i delstatene Steiermark og Kärnten. I Steiermark og Kärnten er den største avis med cirka  lesere. Avisen ble grunnlagt i 1904. Redaksjonen ligger i Graz.

## Referanser


## Eksterne lenker
*
Møller Undall

**Møller Undall AS** er en leverandør av varer og tjenester innenfor bransjen lås og beslag. De var frem til 1. januar 2011 den største aktøren på det norske markedet i norsk eie.

Selskapet ble stiftet i 1997 av Odd Møller og Tom Undall under navnet *EMMU Lås og Beslag AS*. I 2000 fikk det sitt nåværende navn.

Møller Undall har hovedkontor i Drammen, men har i tillegg 12 avdelingskontorer, 43 MU-Partnere og MU-Forhandlere spredt omkring i landet. Selskapet har søsterselskaper i Danmark og Sverige, *Møller Undall AS* og *MU de Jong AB*.

I tillegg til å føre produkter fra kjente leverandører leverer Møller Undall også egne produkter.

I januar 2011 kjøpte det sveitsiske selskapet Kaba alle aksjene i Møller Undall.

## Referanser
Kronen Zeitung

***Kronen Zeitung***, alment omtalt som *Krone*, er en av Østerrikes største aviser. Den preges av enkelt språk og korte artikler. Avisen ble grunnlagt i 1900 og har hovedredaksjon i Wien.

## Referanser


## Eksterne lenker
* 
*
Tom Andersen

**Tom Andersen** (født 2. mai 1936, død 15. mai 2007) var en norsk professor i psykiatri. Hans spesialfelt var familieterapi.

Han ble cand.med. i 1961, tok doktorgrad i 1978 og ble professor i sosialpsykiatri i Tromsø i 1981. Tom Andersen utviklet metoden reflekterende team, som var inspirert av konstruktivisme og samarbeidsorientert, språksystemisk terapi.

## Referanser


## Kilder
* «Tom Andersen til minne (1936 – 2007)», nettsiden til Norsk forening for familieterapi
*Reichelt, Sissel: Tom Andersen, Tidsskrift for Norsk psykologforening, Vol 44, nummer 7, 2007, side 939

## Eksterne lenker
* Artikkel i Store norske leksikon
ASSA ABLOY Opening Solutions Norway

**ASSA ABLOY Opening Solutions Norway,** tidligere TrioVing, er en produsent av låser og beslag.

Per 2016 oppga selskapet å være Norges største leverandør av låssystemer, beslag, elektromekanisk avlåsning, adgangssystemer, dørautomatikk med mer for sikring og styring av dører, porter og vinduer.

## Historikk
Selskapet som etter hvert skiftet navn til TrioVing, ble etablert i Norge i 1864.

På 1970-tallet utviklet selskapet et mekanisk nøkkelkort til erstatning for vanlig nøkkel til hotellrom.

I 2004 ble TrioVing kjøpt av det svenske konsernet Assa Abloy.

Pål Mathisen ble ny administrerende direktør for selskapet i 2016. Høsten 2018 skiftet TrioVing navn til ASSA ABLOY Opening Solutions Norway.

## Referanser
Kjærlighet er lysets kilde

**«Kjærlighet er lysets kilde»** er en dansk salme. Teksten ble skrevet av N.F.S. Grundtvig i 1853. Melodien ble skrevet av Ludvig M. Lindeman i 1862. Anders Hovden oversatte den til nynorsk som «Kjærleik, det er ljosens kjelde».

## Publisert
**Dansk Salmebog* som nummer 696
**Fest-Psalmer* (1863)
**[[Landstads reviderte salmebok]]* (LR) som nummer 206 under «4. søndag etter Kristi åpenbaring»
**[[Norsk Salmebok]]* (NoS) som nummer 233 under «Påske» med tre strofer
**[[Nynorsk salmebok]]* som nummer 166 med tre strofer

## Innspillinger (i utvalg)
*Halfdan Rode. Utgitt på den akustiske 78-platen Zonophone 72179.

## Kilder
*Kjærlighet er lysets kilde (Salmebloggen.no)
South China Morning Post

***South China Morning Post*** (kinesisk: 南華早報) er Hongkongs største engelskspråklige dagsavis med et opplag på 103&nbsp;000 eksemplarer. Man kan også abonnere på nettutgaven.

Avisen ble grunnlagt den 9. januar 1903, og den kom på gaten 6. november 1903.

I desember 2015 ble det offentliggjort at Alibaba-gruppen skulle kjøpe opp aviskonsernet. Ifølge *[[New York Times]]* vil Alibaba-gruppen gjøre mediekonsernet til den største nyhetsorganisasjonen i verden. De nye eierne er åpne om at de vil spre et positivt bilde av Kina.

## Referanser


## Eksterne lenker
*
Sions vekter hever røsten

**«Sions vekter hever røsten»** er en tysk salme, skrevet av Philipp Nicolai i 1599. Tysk originaltittel er «Wachet auf, ruft uns die Stimme». Elias Blix har oversatt den til nynorsk.

## Publisert
**[[Landstads kirkesalmebog]]* som nr. 571
**[[Landstads reviderte salmebok]]* (LR) som nummer 646 under «25. søndag etter trefoldighet»
*Norsk salmebok 2013 (N13) som nummer 506
**Nokre salmar* (fjerde utgåve, 1896) som nummer 139
**[[Nynorsk salmebok]]* som nummer 514 under «25. søndag etter trieining» med tre strofer.

## Innspillinger (i utvalg)
*Halfdan Rode med orgel (og kor). Innspilt i Kristiania i september 1909. Utgitt på de akustiske 78-platene Gramophone 2-82815, Gramophone 282261 og Gramophone X&nbsp;1459.

## Salmen som del av andre verk
Salmen inngår som del av Gott, der Herr, der Mächtige redet av Georg von Bertouch.

## Kilder
*Sions vekter hever røsten (Salmebloggen.no)
Jiefang Ribao

**Jiefang Ribao** kan være:
*Avisen Jiefang Ribao som ble utgitt i Yan'an i Kina fra 1941 til 1947
*Avisen Jiefang Ribao, utgitt i Shanghai siden 1949.
Jiefang Ribao (Yan’an)

**Jiefang Ribao** (kinesisk: 解放日报, pinyin: *Jiěfàng Rìbào*) var en kommunistisk partiavis utgitt i Yan'an i Kina fra 1941 til 1947. 

Den 25. august 1943 strykket den en berømt lederartikkel: «Uten kommunistpartiet vil det ikke bli noe nytt Kina».
Villa Rietveld-Schröder

**Villa Rietveld-Schröder** (nederlandsk: *Rietveld Schröderhuis*) i Utrecht er tegnet av den nederlandske arkitekten Gerrit Rietveld og oppført i  for fru Truus Schröder-Schräder og hennes tre barn. Villaen ble oppført på UNESCOs liste over verdensarven i 2000 .

## Beskrivelse
Det var bestemt av fru Schröder at huset så langt som mulig skulle designes uten vegger. Huset er derfor et av de beste eksemplene på De Stijl-arkitektur.

Huset skiller seg radikalt, både interiør- og eksteriørmessig, mot all tidligere arkitektur. Det to etasjers høye huset ble bygget for enden av en husrekke, og gjør ingen forsøk på å passe inn i den omkringliggende bebyggelsen.

Innendørs finnes det ingen statisk inndeling av rom. I stedet finnes det et dynamisk, åpent område, med mulighet for forandring. Underetasjen kan sies å være tradisjonell; omkring en trapp plassert i midten av huset finnes et kjøkken og tre værelser/soverom. Ovenetasjen er innredet til loftstue for å tilgodese bygningsmyndighetene. Den utgjør kun et stort åpent område, i tillegg til et bad og et toalett. Rietveld ville forme andreetasjen, som var fru Schröders, slik at den skulle kunne brukes til hva som helst, og gjøres åpen eller inndelt. Dette ble oppnådd med et system av flyttbare paneler. Når hele området er fullt inndelt, består etasjen av tre soverom, bad og et oppholdsrom. Mellom dette og den helåpne planløsningen finnes en endeløs rekke av varianter, som hver og en skaper egne spesielle muligheter.

Fasaden er en kollasj av plan og linjer. Det ser både ut som de henger sammen og som de glir forbi hverandre. Dette gir mulighet for å ha flere balkonger. På samme måte som Rietvelds rød og blå stol, har hver komponent sin egen form, posisjon og farge. Fargene ble valgt for å forsterke fasadens livlighet; forgrunnen er hvit og skyggene er grå, vinduer og dørkarm er svart, og i tillegg er det en rekke lineære elementer i primærfarger.

Fru Schröder bodde i huset frem til sin død i 1985. Huset ble restaurert av Bertus Mulder og er i dag et museum åpent for allmenheten.

Huset ligger i Utrecht i et område med ordinær lavblokkbebyggelse, inntil en motorvei som ble bygget på 1960-tallet.

## Galleri

Fil:Rietveld Schröderhuis HayKranen-12.JPG|Plakett som viser at bygget ble verdensarv i 2000
Fil:Rietveld Schröderhuis HayKranen-7.JPG|Bildet av huset fra hagen
Fil:WLM - bnnvs - Rietveld Schröderhuis.jpg|Detalj fra en stolpe utenfor huset
Fil:Rietveld Schröderhuis HayKranen-3.JPG|Inngangspartiet
Fil:Rietveld Schröder House - Foto 21.jpg|Bilde av hvordan huset skiller seg fra omkringliggende bebyggelse
Fil:Rietveld Schröder House - Foto 18.jpg|Hele huset


## Eksterne lenker
* 
* www.rietveldschroderhuis.nl
* Rietveldside i Centraalmuseum.nl
* Centraal Museum Utrecht
* Verdensarven i Nederland
*  Galinsky page, with photos
Theodore William Richards

**Theodore Williams Richards** (født 31. januar 1868 i Germantown (Philadelphia), Philadelphia, Pennsylvania, død 2. april 1928 i Cambridge Middlesex County, Massachusetts) var en amerikansk kjemiker og nobelprisvinner.

Richards studerte ved Harvard University og ble doktor i 1888. Etter ett år i Tyskland ble han først assistent ved den kjemiske avdelingen ved Harvard, og ble professor i 1901. Han jobbet hovedsakelig med isotoper og fastslo deres vekt.

I 1914 mottok han Nobelprisen i kjemi *for bestemmelsen av [[atomvekt]]en for flere [[grunnstoff]]*. Richards var æresdoktor i en rekke vitenskapelige selskap rundt om i verden, og ble i 1907 valgt inn som medlem av Kungliga Vetenskapsakademien.

## Referanser


## Eksterne lenker
Jiefang Ribao (Shanghai)

***Jiefang Ribao*** (kinesisk: 解放日报, pinyin: *Jiěfàng Rìbào*) er presseorgan for det kinesiske kommunistiske parti i Shanghai. Den er dagsavis, og utkommer i Shanghai med et opplag på 700.000 eksemplarer.

Avisen utkom første gang 28. mai 1949 under ledelse av Zhang Chunqiao.

## Eksterne lenker
*
University of California, Santa Barbara

**University of California, Santa Barbara** (**UCSB**) er et delstatseid universitet i byen Santa Barbara i California i USA. Universitetet ble grunnlagt i 1909 og ble med i University of California-systemet i 1944. UCSB er det tredje eldste universistet i UC-systemet. Det er et av USAs fremste offentlige universiter og regnes blant annet som såkalt Public Ivy. Fem professorer ved universitetet har blitt tildelt nobelpriser siden 1998, inkludert nordmannen Finn Kydland som fikk Sveriges Riksbanks pris i økonomisk vitenskap til minne om Alfred Nobel i 2004.

Et av verdens ledende institutter for teoretisk fysikk er tilknyttet UCSB. Dette ble tidlig på 2000-tallet det første Kavli-instituttet da norsk-amerikaneren Fred Kavli, som bodde i Santa Barbara frem til sin død i 2013, donerte 7.5 millioner dollar til instituttet. Per i dag finnes det 15 Kavli-institutter på ved universister på verdensbasis.

Flere nordmenn har studert ved UCSB, blant annet oljefondsjef Yngve Slyngstad og tidligere utenriksminister Knut Vollebæk. Andre kjente studenter inkluderer nobelprisvinner Carol Greider, skuespillere Michael Douglas og Gwyneth Paltrow, samt musikeren Jack Johnson og Tromsø-spiller Thiago Martins.

## Referanser


## Eksterne lenker
*
Alfred Werner

**Alfred Werner** (født 12. desember 1866, død 15. november 1919) var en sveitsisk kjemiker og professor ved Universitetet i Zürich. Werner mottok Nobelprisen i kjemi i 1913.

## Referanser


## Eksterne lenker
Willem Marinus Dudok

**Willem Marinus Dudok**, født 6. juli 1884 i Amsterdam, død 6. april 1974 i Hilversum, var en nederlandsk arkitekt. Hans stil er påvirket av Hendrik Petrus Berlage og Amsterdamskolen som oppsto omkring ham. Senere er han også påvirket av Frank Lloyd Wright. Dudok utviklet en personlig stil som var kjennetegnet ved asymmetrisk sammenstilte teglblokker. Dudok var byarkitekt i Hilversum fra 1927. Som hans hovedverk regnes rådhuset i Hilversum (1928–31). Han har også tegnet hovedkontoret for Hoogovens (Corus-konsernet) i Velsen og Erasmushuset i Rotterdam.

Dudok har satt sitt preg på Hilversums byarkitektur. Han har bl.a. tegnet inn smale striper med parker slik at man kan gå fra sentrum av byen gjennom grøntanlegg og til skogene utenfor bebyggelsen.

Per Grieg var begeistret for Dudoks arbeider og Sundt varemagasin var inspirert av «De Bijenkorf» (1930) i Rotterdam.


File:Bijenkorf Rotterdam 1930.jpg|De Bijenkorf i Rotterdam, ødelagt ved bombing i 1940
Fil:Raadhuis Hilversum.jpg|Rådhuset i Hilversum, tegnet av Dudok.


## Referanser


## Eksterne lenker
* 
* SNL
Chengdu–Chongqing-jernbanen

**Chengdu-Chongqing-jernbanen**, eller **Chengyu-jernbanen**, også kjent som  **Chengyulinjen**, er en ettsports elektrifisert jernbanestrekning i Sichuanbekkenet i det sørvestre Kina mellom storbyene Chengdu og Chongqing.  Chongqings kinestiske enkeltegns kortformsnavn er *Yu* (渝) og jernbanen er oppkalt etter de to byene. Strekningen er på 505&nbsp;km.

Den åpnet i 1952 som den første som ble bygget etter opprettelsen av Folkerepublikken Kina. Traseen er via byer som Jianyang, Ziyang, Zizhong, Neijiang,  Longchang og Yongchuan.

Det er nå (2010) under bygging en høyhastighetsbane for passasjertog for samme strekning; den vil kunne befordre tog som kommer opp i en hastighet på opp mot 350&nbsp;km/t.

Planene om en jernbaneforbindelse mellom Chengdu og Chongqing, de to største byer i Sichuan, ble foreslått av guvernøren av Huguang, Zhang Zhidong, i 1903. Byggingen tok til i 1909 men ble innstilt i 1911. Senere forsøk på å gjenoppta byggingen i 1936 og 1947 strandet på grunn av den annen sino-japanske krig og den kinesiske borgerkrig. Den 31. desember 1949 foreslo den lokale kommunistiske partisekretær  Deng Xiaoping at liingen ble ferdigbygd. Arbeidene tok til den 15. juni 1950, og det ble satt inn 30.000 mann fra Folkets frigjøringshær og 10.000 sivile arbeidere.  Mer enn 400 private stålverk i Chongqing forsynte prosjektet med stål.  Linjen var ferdigbygs 13. juni 1952 og den ble satt i prøvedrift 1. juli.

I 1987 var Chengyulinjen fullt elektrifisert, noe som økte godskapasiteten fra 6,1 millioner tonn til 13 millioner.  I 2008 transporterte den 90 millioner tonn last og 70 millioner passasjerer i året.

## Fotnoter

## Referanser


## Eksterne lenker
*
DORMA

**DORMA** var et tysk selskap som produserte dørsystemer og tilstøtende produkter for det globale markedet. Det ble grunnlagt som Dörken & Mankel KG i Ennepetal i Tyskland i 1908.

Selskapet drives av eieren Karl-Rudolf Mankel som er tredje generasjon i familien Mankel. Han overførte flesteparten av sine aksjer til døtrene Christine og Stephanie i mars 2009.

DORMA er mest anerkjent for sine dørlukkere og dørautomatikk, men leverer også mange andre produkter innenfor lås og adgangskontroll.

Selskapet fusjonerte med Kaba-gruppen i september 2015, og kalles Dormakaba.

## Referanser


## Eksterne lenker
*
Victor Grignard

**François Auguste Victor Grignard** (født 6. mai 1871 i Cherbourg, død 13. desember 1935 i Lyon) var en fransk kjemiker. Han ble tildelt Nobelprisen i kjemi i 1912.

Grignards viktigste vitenskapelige arbeid er den såkalte Grignardreaksjonen, som er en matallorganisk reaksjon.

## Referanser


## Eksterne lenker
Paul Sabatier

**Paul Sabatier** (1854–1941) var en fransk kjemiker. Han ble tildelt nobelprisen i kjemi i 1912 for katalyse i organisk kjemi sammen med Victor Grignard, som fikk den for organiske synteser.

## Liv og virke
### Bakgrunn
Etter skilegang opp til det videregåande nivå i hjembyen Carcassonne forberedte han seg til opptaksprøvene ved elitehøyskolene École polytechnique i Paris og École normale supérieure i Toulouse. Sabatier kom inn ved begge, og valge den siste. Han begynte ved École normale supérieure i 1874 og gikk ut i 1877 med beste resultat i klassen.

Etter ett år som fysikklærer i Nîmes ble han assistent for Marcellin Berthelot ved Collège de France i Paris.

### Kjemiker
I sin tidlige forskning beskjeftiget Sabatier seg med svovels og metalliske sulfaters termokjemi, noe som førte til hans doktorgrad. I Toulouse utvidet han sitt forskningsfelt til å omfatte sulfider, klorider, kromater og kobberholdige forbindelser. Han studerte også nitrogenoksider. I 1900 oppdaget han at umettede organiske forbindelser kan oppta hydrogen når de ledes over en nikkelkatalysator. Senere fant han at man med hydrogen og bestemte katalysatorer kan omdanne karbonoksid til metan, nitrobenzen til anilin og aceton til propanol.

Sabatier er mest kjent for Sabatier-prosessen og sitt verk *La Catalyse en Chimie Organique*, som utkom i 1913. Han er dessuten kjent for Sabatier-katalyseprinsippet. I Toulouse er Université Paul Sabatier oppkalt etter Sabaiter. 

Han var fra 1928 medlem av Kungliga Vetenskapsakademien samt av Académie des sciences. Han var dessuten tildelt Æreslegionen.

## Referanser


## Eksterne lenker
Erling Schiøtz

**Erling Schiøtz** (født 17. mai 1881 på Hamar, død 28. november 1947 på Nordstrand) var en norsk lærer og ordfører i Aker kommune i periodene 1930–1931 og 1932–1934. Han representerte Høyre.

Han var sønn av Jonas Schanche Kielland Schiøtz (1841–1901) og Hanna Minde Constance Øvergaard (1846–1911) fra Elverum. Faren var av Schiøtz-slekten og kom fra Stavanger, men var blitt banksjef på Hamar. Storebroren Carl Schiøtz (1877–1938) ble sunnhetslegen som fant opp Oslofrokosten, mens lillebroren Johannes Henrik Schiøtz (1884–1957) ble ekspert på militær historie.

Erling Schiøtz ble cand.philol. i 1907. I 1908 begynte han som lærer ved Nordstrand middelskole (etablert 1889), det som i dag er Nordstrand videregående skole. Samme år (1908) hadde han giftet seg med Agnes Lie-Olsen (1876–1958) fra Tromsø. I 1916 ble han ansatt som lektor i fagene historie og engelsk ved den nyoppussede Christiania Borgerskole. Fra 1931 var han lektor ved Vahl høyere skole i Oslo, og fra 1933 til 1947 inspektør samme sted.

Schiøtz var medlem av Aker herredstyre i 11 år, hvorav åtte i formannskapet. Han hadde også styreverv i blant annet A/S Ekebergbanen og Aker kommunale elektrisitetsverk. Erling Schiøtz' vei på Nordstrand er oppkalt etter ham.

## Referanser


## Eksterne lenker
*  Bilde av Aker herredsstyre, 1932-34
GEZE

**GEZE GmbH** er en utvikler og produsent av låssystemer. GEZE sysselsetter om lag 1900 mennesker på sitt hovedkontor i Leonberg og i datterselskaper i Østerrike, Frankrike, Sveits, Storbritannia, Italia, Skandinavia, Benelux, Spania (Iberia), Polen, Kina, De forente arabiske emirater og Sør-Afrika.

Produksjonen er plassert i Leonberg, Boxberg og Tianjin (Kina). Siden grunnleggelsen har selskapet vært familieeid.

GEZEs hovedprodukt er systemer for automatisk lukking av dører og vinduer.
## Eksterne lenker
*
Yongchuan

**Yongchuan** (kinesisk: 永川区; pinyin: *Yǒngchuān Qū*) er et bydistrikt i byprovinsen Chongqing i Folkerepublikken Kina.

Det har et areal på 1 573 km². Befolkningen var på  innbyggere i  1999.

## Samferdsel
### Jernbane
Chengdu-Chongqing-jernbanen betjener området; den fører fra Chengdu til Chongqing.

## Referanser


## Eksterne lenker
* Informasjonsside (Sister Cities International)
Frederick Soddy

**Frederick Soddy** (født 2. september 1877 i Eastbourne, East Sussex, død 22. september 1956 i Brighton,  East Sussex) var en britisk radiokjemiker. Han ble tildelt Nobelprisen i kjemi i 1921 for sin forskning på radioaktivt henfall, spesielt teorien om isotoper.

Etter studier ved University College of Wales at Aberystwyth og Merton College i Oxford forsket Soddy i Oxford fra 1898 til 1900. Han flyttet deretter til Montréal hvor han ble demonstratør på McGill University. Ved McGill studerte han radioaktivitet sammen med Ernest Rutherford. De lykkes med å påvise at radioaktivt henfall medfører at ett grunnstoff går over til et annet.

Soddy og William Ramsay påviste i 1903 at alfapartikler fra radiums henfall var heliumkjerner. Dette gjorde de ved å plassere radium i en lufttom glasskolbe og måle sammensetningen av glasskolbens innhold spektroskopisk etter en tid. Målingene viste at glasskolben inneholdt helium.

Fra 1904 til 1914 var Soddy lektor ved University of Glasgow, hvor han påviste at uran henfaller til radium og at radioaktive stoff kunne ha flere isotoper med ulik atommasse. Margaret Todd foreslo navnet *isotoper* på dette fenomenet. Senere påviste Soddy at også ikke-radioaktive grunnstoff kunne ha flere isotoper. Han påviste også at et atoms atomnummer minsker med to ved alfahenfall og øker med én ved betahenfall. 

Mellom 1914 og 1919 virket han ved University of Aberdeen, deretter ved University of Oxford til 1936. Han gjenoppdaget Descartes' teorem 1936 og publiserte beviset som et dikt.

Soddy ble valgt inn som medlem av Kungliga Vetenskapsakademien i 1919.

## Referanser


## Eksterne lenker
Pilar Giménez García

**Pilar Giménez García** (født 1982) er en spansk vokalist og låtskriver kjent under artistnavnet **Ailyn**, i Norge best kjent fra symfonisk-/ gothmetalbandet Sirenia.

## Biografi
Ailyn startet sin karriere i den spanskspråklige J-poptrioen Charm, før hun fra 2003 prøvde seg som soloartist. I 2005 deltok hun i den internasjonale popkonkurransen «Canzoni Dal Mondo», der hun kom blant de ti beste, og i 2007 deltok hun i den spanske versjonen av X-Factor.

I 2008 ble hun medlem av Sirenia, der hun var vokalist frem til 2016.

I 2019 dannet hun det New York-baserte bandet Her Chariot Awaits sammen med Mike Orlando (Adrenaline Mob). I 2020 ga de ut et album ved samme navn på Frontiers Music SRL.

Fra 2020 har hun vært medlem av gothmetal-bandet Trail of Tears. 

Sammen med Aldo Lonobile (Secret Sphere) har hun det italienske bandet Lunarian, som i september 2022 kom med plata *Burn the Beauty*.

Ailyn har også samarbeidet med band som Chaos Magic og bidratt på Magnus Karlsson (Primal Fear) sitt metallopera-prosjekt Heart Healer (2021).

## Diskografi

### Med Charm

* 2003: *Konnichiwa* – to utgaver; en spansk og en japansk versjon (kreditert som Pilar Giménez)

### Med Sirenia

* 2009: *The 13th Floor* (Nuclear Blast)
* 2011: *The Enigma Of Life* (Nuclear Blast)
* 2013: *Perils Of The Deep Blue* (Nuclear Blast)
* 2015: *The Seventh Life Path* (Nuclear Blast)

### Med Her Chariot Awaits

* 2020: *Burn The Beauty* (Frontiers Music SRL)

### Med Lunarian

* 2022: *Burn The Beauty* (Frontiers Music SRL)

### Med Trail of Tears

* 2024: *Winds Of Disdain* – EP (The Circle Music)

### Medvirker på

* 2015: Melted Space: *The Great Lie* – som karakteren «Titania» på sporene 1, 10 og 11 (Sensory Records)
* 2018: Melted Space: *Darkening Light* – som «Earth» (Sensory Records)
* 2021: *Heart Healer: the Metal Opera by Magnus Karlsson* – på «Back To Life» (Frontiers Music SRL)

## Referanser


## Eksterne lenker
* 
* 
*